ਬੈਸਾਲੀ ਮੋਹੰਤੀ
ਬੈਸਾਲੀ ਮੋਹੰਤੀ (ਜਨਮ 5 ਅਗਸਤ 1994) ਇੱਕ ਭਾਰਤੀ ਕਲਾਸੀਕਲ ਡਾਂਸਰ ਅਤੇ ਕੋਰੀਓਗ੍ਰਾਫਰ, ਲੇਖਕ, ਕਾਲਮ ਲੇਖਕ, ਵਿਦੇਸ਼ੀ ਅਤੇ ਜਨਤਕ ਨੀਤੀ ਦੀ ਵਿਸ਼ਲੇਸ਼ਕ ਹੈ। ਉਹ ਅਮਰੀਕੀ ਬਿਜ਼ਨਸ ਮੈਗਜ਼ੀਨ ਫੋਰਬਸ, ਦ ਹਫਿੰਗਟਨ ਪੋਸਟ, ਦ ਡਿਪਲੋਮੈਟ, ਓਪਨ ਡੈਮੋਕਰੇਸੀ ਅਤੇ ਲੰਡਨ ਸਮੇਤ ਕਈ ਵੱਕਾਰੀ ਅੰਤਰਰਾਸ਼ਟਰੀ ਪ੍ਰਕਾਸ਼ਨਾਂ ਵਿੱਚ ਵਿਦੇਸ਼ੀ ਨੀਤੀ ਅਤੇ ਰਣਨੀਤਕ ਮਾਮਲਿਆਂ ਵਿੱਚ ਬਾਕਾਇਦਾ ਯੋਗਦਾਨ ਪਾਉਂਦੀ ਹੈ। ਉਹ ਆਕਸਫੋਰਡ ਓਡੀਸੀ ਸੈਂਟਰ ਦੀ ਸੰਸਥਾਪਕ ਹੈ ਜੋ ਯੂਨੀਵਰਸਿਟੀ ਆਫ਼ ਆਕਸਫੋਰਡ ਅਤੇ ਯੂਨਾਈਟਿਡ ਕਿੰਗਡਮ ਵਿੱਚ ਹੋਰ ਪ੍ਰਮੁੱਖ ਅਦਾਰਿਆਂ ਵਿੱਚ ਓਡੀਸੀ ਨਾਚ ਦੀ ਤਰੱਕੀ ਅਤੇ ਸਿਖਲਾਈ ਵਿੱਚ ਸ਼ਾਮਿਲ ਹੈ। ਉਹ ਆਕਸਫੋਰਡ ਯੂਨੀਵਰਸਿਟੀ ਨਾਲ ਸਬੰਧਤ ਸਾਲ 2015-16 ਲਈ ਏ.ਐਲ.ਸੀ. ਗਲੋਬਲ ਫੈਲੋ ਹੈ।